**Rada školy pri Základnej škole, Mlynská 697/7, Stropkov**

Mlynská ul. 697/7, 091 01 Stropkov

Z á p i s n i c a

zo zasadnutia rady školy

Dátum: 9.10.2018

Prítomní: podľa priloženej prezenčnej listiny

Program: 1. Otvorenie

2. Hodnotiaca správa za školský rok 2017/2018

3. Plán práce školy na školský rok 2018/2019

4. Školský vzdelávací program na školský rok 2018/2019

5. Rôzne

6. Diskusia

7. Návrh a schválenie uznesenia

8. Záver

1. Zasadnutie otvorila predsedníčka rady školy Ing. Jana Luberdová, ktorá privítala prítomných členov rady a zástupkyňu školy Mgr. Marianu Rusnákovú.

2. Predsedníčka Ing. Jana Luberdová vyzvala členov rady aby sa vyjadrili k hodnotiacej správe za školský rok 2017/2018. Pani zástupkyňa vyzdvihla početné športové úspechy školy, výborné výsledky v rôznych súťažiach, aktivity organizované školou a pod. Informovala prítomných, že žiadne zmeny na vedúcich postoch školy sa neudiali, pán riaditeľ Mgr. P. Gombár je na dlhodobej PN.

3. Následne pani predsedníčka RŠ oboznámila prítomných s plánom práce školy na školský rok 2018/2019. K tomuto dokumentu sa vyjadrila aj pani zástupkyňa Mgr. M. Rusnáková. Škola naďalej pokračuje v projekte Úspech patrí každému, v rámci ktorého škola zamestnáva dve pedagogické asistentky, dve asistentky pre žiakov so zdravotným znevýhodnením a špeciálnu pedagogičku. V rámci materiálno-technického vybavenia školy boli na začiatku školského roka všetky triedy vybavené novými katedrami a triedy prvého stupňa a piateho a šiesteho ročníka dataprojektormi. Dokončuje sa druhý altánok – zelená trieda. Boli vymaľované učebne, vymenilo sa betónové oplotenie pri vstupe do areálu školy, pri D pavilóne pribudli nové lavičky. Kabinet TSV bol doplnený o nové vyučovacie pomôcky. V novembri tohto roku prebehne testovanie piatakov a v apríli testovanie deviatakov. V októbri prebieha testovanie telesnej zdatnosti piatakov. Aj v tomto školskom roku škola pripraví Deň otvorených dverí, v rámci ktorého sa odprezentujú stredné školy.

4. Inovovaný školský vzdelávací plán sa týmto rokom završuje. Podľa starej koncepcie ŠkVP pokračujú už len deviataci. Platný ŠkVP je v súčasnosti dopĺňaný špeciálnou pedagogičkou o plán pre žiakov so sociálnym znevýhodnením.

5. Pán Dubas otvoril rómsku otázku v zmysle počtu rómskych žiakov na škole a kvality vyučovacieho procesu. Mgr. M. Haľko navrhol, aby rómska hliadka vykonávala službu na autobusovej stanici v čase od 13.30 hod. do 15.00 hod., nakoľko sú naši rómski žiaci obťažovaní miestnymi rómami. Pán Dubas prisľúbil riešenie problému. Pani zástupkyňa vyjadrila nespokojnosť s nutnosťou uvoľňovať našich žiakov z konca vyučovania na ZUŠ, pretože vzniká problém s povinnou obedňajšou prestávkou, kedy sa na obede musia uprednostniť žiaci, ktorí majú ešte siedme hodiny a tak žiaci, ktorí majú ZUŠ sa často nestihnú naobedovať.

6. V diskusii sa ešte raz otvoril problém dopravy. Žiaci z niektorých obcí prichádzajú do školy veľmi zavčasu (Šandal o 7.05 hod.) a rovnako zo školy, keď majú autobusy 5 až 10 minút po ukončení vyučovania, takže sa musia uvoľňovať z konca vyučovania. Pán Dubas prisľúbil riešiť problémové spoje so SAD.

7. Rada školy sa uzniesla na prijatí plánu práce školy na školský rok 2018/2019 a školského vzdelávacieho programu pre primárne vzdelávanie na školský rok 2018/2019, ktoré schválila bez pripomienok.

8. V závere sa predsedníčka Ing. Jana Luberdová poďakovala prítomným za účasť a popriala im úspechy v ich ďalšej práci.

Stropkov 9.10.2018

Zapísala: Ing. Bohuslava Zajtková

Overila: Ing. Jana Luberdová

predsedníčka rady školy